ผู้นำประเทศกว่า 150 ประเทศ จะร่วมประชุมเรื่องสภาพบรรยากาศโลกครั้งที่ 3 ที่นครเจนีวา
ผู้จัดวางนโยบายและนักวิทยาศาสตร์มากกว่า 1 พันคน รวมถึงบรรดาผู้นำ และรัฐมนตรีประเทศต่างๆ มากกว่า 150 ประเทศ จะเข้าร่วมในการประชุมเรื่องส
การประชุมที่จัดขึ้นโดยองค์การอุตุนิยมวิทยาโลกครั้งนี้มีเป้าหมายเพื่อช่วยให้ประเทศต่างๆรับมือกับปัญหาสภาพบรรยากาศโลกเปลี่ยนแปลงด้วยการพัฒนาวิธีรวบรวมข้อมูลด้านภูมิอากาศและการแบ่งปันแลกเปลี่ยนข้อมูลระหว่างรัฐบาลประเทศต่างๆ นักวิทยาศาสตร์คาดทำนายว่า ในช่วงหลายสิบปีข้างหน้าโลกจะร้อนขึ้นซึ่งการประชุมใหญ่ที่กรุงโคเปนเฮเก้นในช่วงปลายปีนี้ จะมุ่งเน้นที่การหาวิธีบรรเทาผลกระทบจากภาวะโลกร้อนตลอดจนเสนอมาตรการลดระดับก๊าซที่ก่อให้เกิดปรากฎการณ์เรือนกระจก ที่เป็นสาเหตุของภาวะโลกร้อน อย่างไรก็ตาม องค์การอุตุนิยมวิทยาโลกหรือWMO ระบุว่าลำพังแค่การบรรเทาผลกระทบนั้นไม่เพียงพอแต่ควรมีการตรวจสอบกระบวนการเกิดภาวะโลกร้อนเพื่อเตรียมการปรับตัวด้วยโดยเลขาธิการใหญ่ของ WMO คุณ Michel Jarraud กล่าวว่า ประเทศต่างๆจำเป็นต้องมีวิธีการปรับตัวรับการเปลี่ยนแปลงของสภาพบรรยากาศโลกที่มีแนวโน้มว่าจะเกิดภัยธรรมชาติรุนแรงยิ่งขึ้นไม่ว่าจะเป็นน้ำท่วมหรือพายุเฮอริเคน คุณ Jarraudบอกว่าในด้านสุขภาพควรมีการเตรียมรับมือโรคระบาดที่อาจเกิดขึ้นได้ในพื้นที่ที่ไม่เคยมีโรคระบาดมาก่อนและอาจรุนแรงกว่าเดิมเช่น โรคมาลาเรีย เลขาธิการใหญ่ WMO ยังบอกด้วยว่าเกษตรกรในส่วนต่างๆของโลก จะต้องปรับตัวเพื่อรับมือสภาพอากาศที่ร้อนและแห้งแล้ง ซึ่งอาจหมายถึงการปรับปรุงระบบชลประทานหรือการเลือกปลูกพืชที่ไม่ต้องพึ่งน้ำฝนมากนัก คุณ Michel Jarraud กล่าวว่าภาวะโลกร้อนมีแนวโน้มที่จะทำให้เกิดภัยธรรมชาติบ่อยครั้ง และรุนแรงกว่าเดิมดังนั้น การรวบรวมข้อมูลที่มีประโยชน์อย่างทันเวลา เกี่ยวกับภัยธรรมชาติที่กำลังจะเกิดขึ้นจะช่วยในการตัดสินใจรับมือกับความแปรปรวนของสภาพอากาศได้ดียิ่งขึ้นนั่นหมายถึงว่าต้องมีความร่วมมืออย่างเข้มแข็งระหว่างเครือข่ายการติดตามตรวจสอบสภาพอากาศ เลขาธิการใหญ่ WMOระบุว่าปัญหาสภาพบรรยากาศโลกเปลี่ยนแปลง คือปัญหาใหญ่ของโลก ทุกคนต้องร่วมมือกันแก้ไขปัญหานี้และว่าแม้แต่ประเทศที่ใหญ่โตที่สุดร่ำรวยที่สุดก็ไม่สามารถจัดการเรื่องนี้ได้โดยลำพัง ทั้งประเทศพัฒนาแล้วและประเทศกำลังพัฒนาจึงควรให้และแลกเปลี่ยนข้อมูลสภาพอากาศที่เชื่อถือได้ระหว่างกัน คุณ Jarraudยกตัวอย่างการเกิดพายุเฮอริเคนในทะเลแคริบเบียน ซึ่งจะเริ่มจากคลื่นที่ก่อตัวบริเวณนอกชายฝั่งตะวันตกของทวีปอาฟริกาดังนั้นการที่สหรัฐจะสามารถรับมือกับพายุเฮอริเคนได้ดียิ่งขึ้นเป็นเวลา 5วันล่วงหน้า สหรัฐจะต้องได้รับข้อมูลที่ถูกต้องจากทางอาฟริกาเสียก่อน เลขาธิการใหญ่องค์การอุตุนิยมวิทยาโลกบอกว่าในการประชุมครั้งนี้จะมีการร่างแผนปฏิบัติงานเพื่อให้จัดการความเสี่ยงจากภาวะโลกร้อนได้ดียิ่งขึ้นและเน้นย้ำว่าสิ่งสำคัญในการรับมือกับการเปลี่ยนแปลงของสภาพอากาศคือการที่ทุกคนสามารถเข้าถึงเครือข่ายอุตุนิยมวิทยาและข้อมูลด้านสภาพอากาศได้อย่างง่ายๆ